Document ID: /roh_data/filtered/fineweb-2-filterrobots_roh.jsonl.gz/39972

L'Ordinaziun davart la protecziun cunter canera definescha limitas per plazzas d'armas e da tir militaras. Sin la plazza d'armas a Cuira cun la plazza da tir Rossboden/Rheinsand na vegnan questas limitas actualmain betg observadas. Sin giavisch dal chantun Grischun, da la citad da Cuira e da la vischnanca da Favugn ha il DDPS cumenzà cun las lavurs da sanaziun cunter la canera gia la fin da l'onn 2020. Sche pussaivel duain ellas vegnir terminadas avant il 2025.
Emprimas mesiras per reducir la canera
Per reducir uschè svelt sco pussaivel la canera per las abitantas ed ils abitants dals quartiers pertutgads, ha l'armada gia realisà emprimas mesiras da meglieraziun:
- desista per gronda part da tirs suenter las 22.00 uras.
- reducescha las chargias en la scolaziun da siglientar.
- dischlochescha il tir cun bittaminas sin las plazzas da tir a Valragn ed a Wichlen.